Qamchiq dovonida yuk avtomobili yonib ketdi — video

Qamchiq dovoni hududida 16 fevral kuni harakatlanib ketayotgan yuk avtomobili yonib ketdi. Bu haqda Yo'l harakati xavfsizligi xizmati xabar berdi.
Ma'lum bo'lishicha, voqea soat 10:50 atrofida Pop tumani hududidan o'tuvchi avtomobil yo'lining 228-kilometrida sodir bo'lgan. Aniqlanishicha, 1966 yilda tug'ilgan D.I. “DAF” yuk avtomobilida harakatlanib ketayotgan vaqtda mashinaning dvigatel qismida qisqa tutashuv va uning ortidan yong'in yuzaga kelgan. Haydovchi zudlik bilan avtomobilni to'xtatgan.
Yong'in o't o'chiruvchilar tomonidan bartaraf etilgan. Hodisa oqibatida tan jarohati olgan fuqarolar yo'q. Avtomobilga zarar yetgan. Mazkur hodisa yuzasidan voqea joyida FVB va YHxB xodimlari tomonidan surishtiruv olib borilmoqda.